  Анжелика Тихонова корреспондент Пичи Пурга ёросысь «Баграш-Бигра» муниципал кылдытэт Орлой гуртысь спортклубе ветлӥсь пиналъёслы кылиськон-дӥсяськон инты лэсьтыны 125 сюрс манет утӥз. Ӵектоссы «Определяем будущее вместе!» вожвылъяськонын ёросазы кыкетӥ инты басьтӥз. Со сярысь ивортодэтъя «Удмуртия» агентстволэн корреспондентэзлы «Орлой» спортклублэн кивалтӥсез, тренер Василий Трошкин вераз. Вал осконэ, калык поддержать кароз шуыса. Тросэз быръёнъёсы лыктыкузы но ӵектос понна лыктӥськом шуылӥзы. Ӟеч кылъёссэс веразы Василий Трошкин, «Орлой» спортклублэн кивалтӥсез, тренерНырысь-валысь нимаз юрт пуктыны малпало вал, но анай-атайёсын люкаськылыса, мукет малпанэ вуизы: сылӥсь корказы борды ватсэт лэсьтозы. Со пумысен муниципал кылдытэтлэн тӧроеныз но кенешизы ини. Ми со коньдонэн материал гинэ басьтыны малпаськомы, нош кылемзэ ужзэ малпаськомы асьмеос лэсьтыны. Ваньзэ ми та улонын озьы огазьын лэсьтӥськом бере, милемлы со вормонтэм уж ӧвӧл. Анай-атайёс поддержать каро, пиналъёсмы но бадӟымъёсыз вань ини Василий Трошкин, «Орлой» спортклублэн кивалтӥсез, тренерВасилий Трошкинлэн кылъёсызъя ватсэт котьмалы яраны кулэ: пиналъёслы кылиськон-дӥсяськон висъет сяна, куноос вуыку, куноослы мед луоз, озьы ик спортзаллэсь, тренажёркалэсь ужзэс но пичияк мед басьтоз, ваньбурзэс возьыны но мед яралоз. Ӵошатсконъёсы ветло ке, милям пиналъёсмылы но, калыклы но нокытчы пырыны, коркамы пичи. 7-тӥ толшоре ортчись Ымусьтон шудонъёсты но верано ке, отчы Татарстанысь но, Киров улосвылысь но, Чайковскысь но, Москваысь но, Чувашиысь но, Пермьысь но, Удмуртиысь но сомында кузя вуо бере, висказ кытчы ке но пыраны, шунтӥськыны висъет кулэ. Кин ке но куассэ но лэсьтытэк лыктэ, куас лэсьтыны юало на. Нош милям интымы уг тырмы. Туэ но со ӵошатсконъёсы 500 котыр спортсменъёс люкаськылӥзы Василий Трошкин, «Орлой» спортклублэн кивалтӥсез, тренерТабере ужзэс мытон понна ужкагазъёс лэсьтоно но юртъерез ӝутӥсьёсты быръён понна торгъёс ортчытоно.  Василий Трошкин пусъе, выль висъетсы дась луиз ке, спортклубзылэн улонэз воксё воштӥськоз. Со соослы бадӟым юрттэт луоз. Коркамылэн борддоръёсыз но, маиз но чебер, чылкыт лэсьтэмын бере, сое урод кареммы уг поты, со ведь милям гинэ ӧвӧл. <…> Отчы Орлой калык но, пичиез но, бадӟымез но люкаське, куд-ог дыръя вордскем нуналъёссэс но пусъё, тюбинген ниськыланы лыктэмъёс но отын шулдыръясько. <…> Нош выль висъетын ми мар ужаммы потэ, сое ик ужасалмы. Куасэн бызьылӥсьёс сяна, ми борды мукетъёсын но кыстӥськысалзы на пинал калык Василий Трошкин, «Орлой» спортклублэн кивалтӥсез, тренерНялтас вераса, ӵектосъёсъя «Определяем будущее вместе!» вожвылъяськонын Пичи Пурга ёросысь вормисьёслы оглом 500 сюрс манет висъязы. Со пӧлысь 300 сюрс манетсэ «Кечёвское» муниципал кылдытэтысь калык гурт сюресъёссэс тупатъяны утӥз. Нош «Нижнеюринское» муниципал кылдытэт 75 сюрс манетсэ нылпи садазы спортэн вырыны но шудыны «Играй-ка» площадка лэсьтыны кутоз.  Тегъёс: Мерлык Спорт Удмуртия ПичиПурга коньдон  